CELEX: 62010TA0083
Language: hu
Date: 2014-12-09 00:00:00
Title: T-83/10. sz. ügy: A Törvényszék 2014. december 9-i ítélete – Riva Fire kontra Bizottság ( „Verseny — Kartellek — A betonvasrudak illetve – tekercsek piaca — Az ESZAK 65. cikk megsértését az ESZAK Szerződés lejárta után az 1/2003/EK rendelet alapján megállapító határozat — Az árak és a fizetési határidők rögzítése — A gyártás vagy az eladás korlátozása, illetve ellenőrzése — Lényeges eljárási szabályok megsértése — A Bizottság hatásköre — Jogalap — A versenykorlátozó magatartásokkal és erőfölénnyel foglalkozó tanácsadó bizottsággal folytatott konzultáció — Védelemhez való jog — A földrajzi piac meghatározása — A lex mitior elv alkalmazása — Az ESZAK 65. cikk megsértése — Bírságok — A jogsértés súlya és időtartama — Enyhítő körülmények — Arányosság — Az 1996. évi engedékenységi közlemény alkalmazása” )

2.2.2015   
            
            
               HU
            
            
               Az Európai Unió Hivatalos Lapja
            
            
               C 34/23
            
         A Törvényszék 2014. december 9-i ítélete – Riva Fire kontra Bizottság
   (T-83/10. sz. ügy) (1)
   
   ((„Verseny - Kartellek - A betonvasrudak illetve – tekercsek piaca - Az ESZAK 65. cikk megsértését az ESZAK Szerződés lejárta után az 1/2003/EK rendelet alapján megállapító határozat - Az árak és a fizetési határidők rögzítése - A gyártás vagy az eladás korlátozása, illetve ellenőrzése - Lényeges eljárási szabályok megsértése - A Bizottság hatásköre - Jogalap - A versenykorlátozó magatartásokkal és erőfölénnyel foglalkozó tanácsadó bizottsággal folytatott konzultáció - Védelemhez való jog - A földrajzi piac meghatározása - A lex mitior elv alkalmazása - Az ESZAK 65. cikk megsértése - Bírságok - A jogsértés súlya és időtartama - Enyhítő körülmények - Arányosság - Az 1996. évi engedékenységi közlemény alkalmazása”))
   (2015/C 034/25)
   Az eljárás nyelve: olasz
   
      Felek
   
   
      Felperes: Riva Fire SpA (Milánó, Olaszország) (képviselők: M. Merola, M. Pappalardo és T. Ubaldi ügyvédek)
   
      Alperes: Európai Bizottság (képviselők: kezdetben R. Sauer és B. Gencarelli meghatalmazottak, később R. Sauer és R. Striani, végül R. Sauer meghatalmazottak, segítőjük: M. Moretto)
   
      Az ügy tárgya
   
   Elsődlegesen a 2009. december 8-i C (2009) 9912 végleges bizottsági határozattal módosított, az ESZAK 65. cikk alkalmazására vonatkozó eljárásban hozott (COMP/37.956 – „betonvas rúd”-ügy, újbóli elfogadás) 2009. szeptember 30-i C (2002) 7492 végleges bizottsági határozat megsemmisítése, és másodlagosan a felperessel szemben kiszabott bírság összegének csökkentése iránti kérelem.
   
      Az ítélet rendelkező része
   
   
               1)
            
            
               A Törvényszék a Riva Fire SpA-val szemben kiszabott bírság összegét 2 6 0 93  000 euróban állapítja meg.
            
         
               2)
            
            
               A Törvényszék a keresetet ezt meghaladó részében elutasítja.
            
         
               3)
            
            
               A Törvényszék a Riva Fire-t kötelezi saját költségeinek, valamint az Európai Bizottság részéről felmerült költségek három negyedének viselésére. A Bizottság viseli saját költségeinek egy negyedét.
            
         
      (1)  HL C 100., 2010.4.17.